               EIROPAS KOMISIJA
            Briselē, 18.3.2021
            COM(2021) 125 final
            2021/0065(NLE)
            Priekšlikums
            PADOMES LĒMUMS
            par nostāju, kas Starptautiskajā Graudu padomē Eiropas Savienības vārdā jāieņem attiecībā uz 1995. gada Graudu tirdzniecības konvencijas termiņa pagarināšanu

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz lēmumu, ar kuru nosaka nostāju, kas Starptautiskajā Graudu padomē Savienības vārdā jāieņem sakarā ar 1995. gada Graudu tirdzniecības konvencijas termiņa paredzēto pagarināšanu līdz 2023. gada 30. jūnijam.

               2.Priekšlikuma konteksts

               2.1.1995. gada Graudu tirdzniecības konvencija

               1995. gada Graudu tirdzniecības konvencijas (“konvencija”) mērķis ir veicināt starptautisko sadarbību visos graudu tirdzniecības aspektos, veicināt starptautiskās graudu tirdzniecības paplašināšanos un nodrošināt pēc iespējas brīvāku šīs tirdzniecības plūsmu. Turklāt konvencijas nolūks ir visu dalībnieku interesēs dot pēc iespējas plašāku ieguldījumu starptautiskā graudu tirgus stabilitātē, uzlabot pasaules pārtikas nodrošinājumu un izveidot forumu, kur apmainīties ar informāciju un apspriest dalībnieku bažas, kas saistītas ar graudu tirdzniecību.

               Konvencija stājās spēkā 1995. gada 1. jūlijā.

               Eiropas Savienība ir konvencijas Puse
                  1
               .

               2.2.Starptautiskā Graudu padome

               Starptautiskā Graudu padome (IGC) ir starpvaldību organizācija, kas tiecas īstenot konvencijas 1. pantā noteiktos mērķus. Konkrētāk, IGC mērķi ir:

               ·veicināt starptautisko sadarbību visos graudu tirdzniecības aspektos;

               ·veicināt graudu nozares starptautiskās tirdzniecības paplašināšanos, atvērtību un taisnīgumu;

               ·veicināt starptautiskā graudu tirgus stabilitāti, uzlabot pasaules pārtikas nodrošinājumu un veicināt to valstu attīstību, kuru ekonomika ir atkarīga no graudu tirdzniecības.

               Šie mērķi tiek īstenoti ar tirgus pārredzamības uzlabojumiem, ko panāk, izmantojot informācijas apmaiņu, analīzi un konsultācijas par tirgus un politikas attīstības tendencēm.

               Starptautiskajai Graudu padomei ir 30 locekļi, kuru vidū ir daudzi pasaules lielākie labības ražotāji, kā arī importētāji. Līdztekus Eiropas Savienībai citu locekļu vidū ir Apvienotā Karaliste, Argentīna, ASV, Austrālija, Ēģipte, Indija, Japāna, Kanāda, Krievija un Ukraina. Tomēr Ķīna un Brazīlija nav tās locekles.

               30 IGC locekļiem kopā ir 2000 balsu.

               Budžeta procedūru vajadzībām (sk. konvencijas 11. pantu), t. i., lai noteiktu locekļu ikgadējās finansiālās iemaksas, Savienībai 2020./21. gadā ir 371 balss
                  2
               .

               Lēmumu pieņemšanā, proti, kad tiek balsots (sk. konvencijas 12. pantu), 1000 balsu tiek sadalīts 11 eksportētājiem locekļiem (tai skaitā 244 balsis Savienībai) un 1000 balsu – 19 importētājiem locekļiem. Jāuzsver, ka principā IGC darbojas uz vienprātības pamata un gadījumi, kad tiek faktiski balsots, ir ļoti reti.

               Starptautiskās Graudu padomes sanāksmēs Eiropas Savienību pārstāv Eiropas Komisija. IGC sanāksmēs, jo īpaši padomes sesijās, var piedalīties dalībvalstis.

               2.3.Paredzētais Starptautiskās Graudu padomes akts

               Starptautiskās Graudu padomes 53. sesijā, kas norisināsies 2021. gada 7. jūnijā, plānots pieņemt lēmumu par konvencijas termiņa pagarināšanu par diviem gadiem (“paredzētais akts”).

               Uz konvencijas 33. pantu balstītā paredzētā akta mērķis ir nodrošināt, ka Starptautiskā Graudu padome turpina darbu.

               Konvencijas termiņa pagarinājums aptvers laiku no 2021. gada 1. jūlija līdz 2023. gada 30. jūnijam.

               3.Nostāja, kas jāieņem Savienības vārdā

                  1995. gada Graudu tirdzniecības konvenciju Eiropas Savienība noslēdza ar Padomes Lēmumu 96/88/EK
                     3
                   ar termiņu līdz 1998. gada 30. jūnijam; kopš tā laika šis termiņš ir ticis regulāri pagarināts. Saskaņā ar konvencijas 33. pantu konvencija katru reizi tiek pagarināta uz laiku, kas nav ilgāks par diviem gadiem. Iepriekšējoreiz to ar Starptautiskās Graudu padomes lēmumu pagarināja 2019. gada jūnijā, un tā ir spēkā līdz 2021. gada 30. jūnijam.

                  Eiropas Savienība vienmēr ir bijusi aktīva IGC locekle, un Savienības interesēs ir vēlreiz pagarināt konvencijas termiņu uz laiku, ne ilgāku par diviem gadiem. Savienība ir viens no lielākajiem labības ražotājiem un vadošais kviešu un miežu eksportētājs, kā arī lielākais kukurūzas importētājs.

               Šā priekšlikuma mērķis ir lūgt Padomei pilnvarot Komisiju Starptautiskajā Graudu padomē Eiropas Savienības vārdā balsot par konvencijas termiņa pagarināšanu līdz 2023. gada 30. jūnijam. Oficiālu lēmumu par konvencijas termiņa pagarināšanu plānots pieņemt Starptautiskās Graudu padomes 53. sesijā, kas notiks 2021. gada 7. jūnijā, iespējams, videokonferences veidā.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  4
               .

               4.1.2.Piemērošana konkrētajā gadījumā

               Ar paredzēto Starptautiskās Graudu padomes aktu tiek pagarināts konvencijas termiņš; konvencija ir Savienībai saistošs starptautisks nolīgumus. Tāpēc paredzētajam aktam ir juridiskas sekas.

               Paredzētais akts nepapildina un negroza nolīgumā noteikto iestāžu sistēmu.

               Tādēļ ierosinātā lēmuma procesuālais juridiskais pamats ir LESD 218. panta 9. punkts.

               4.2.Materiālais juridiskais pamats

               4.2.1.Principi

               Lēmumam, kas pieņems saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Eiropas Savienības vārdā tiek ieņemta noteikta nostāja. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.

               4.2.2.Piemērošana konkrētajā gadījumā

               Paredzētā akta galvenais mērķis un saturs attiecas uz lauksaimniecības produktu tirdzniecību.

               Tādēļ ierosinātā lēmuma materiālais juridiskais pamats ir LESD 207. panta 4. punkta pirmā daļa.

               4.3.Secinājums

               Ierosinātā lēmuma juridiskajam pamatam vajadzētu būt LESD 207. panta 4. punkta pirmajai daļai saistībā ar LESD 218. panta 9. punktu.

               5.Paredzētā akta publicēšana

               Tā kā Starptautiskās Graudu padomes akts pagarinās konvencijas darbības termiņu, ir lietderīgi Padomes lēmumu pēc pieņemšanas publicēt Eiropas Savienības Oficiālajā Vēstnesī.

               2021/0065 (NLE)

               Priekšlikums

               PADOMES LĒMUMS

               par nostāju, kas Starptautiskajā Graudu padomē Eiropas Savienības vārdā jāieņem attiecībā uz 1995. gada Graudu tirdzniecības konvencijas termiņa pagarināšanu

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)1995. gada Graudu tirdzniecības konvenciju (“konvencija”) Savienība noslēdza ar Padomes Lēmumu 96/88/EK
                  5
               , un tā stājās spēkā 1995. gada 1. jūlijā. Konvencija tika noslēgta uz trim gadiem.

               (2)Saskaņā ar konvencijas 33. pantu Starptautiskā Graudu padome var pagarināt konvencijas termiņu uz secīgiem periodiem, kas nevienu reizi nav ilgāki par diviem gadiem. Kopš konvencijas noslēgšanas tās termiņš ticis regulāri pagarināts par turpmākiem divu gadu periodiem. Iepriekšējoreiz konvencijas termiņu ar Starptautiskās Graudu padomes lēmumu
                  6
                pagarināja 2019. gada 10. jūnijā, un konvencija būs spēkā līdz 2021. gada 30. jūnijam.

               (3)Starptautiskajai Graudu padomei 53. sesijā, kas notiks 2021. gada 7. jūnijā, ir jālemj par konvencijas termiņa pagarināšanu vēl par diviem gadiem, proti, uz laiku no 2021. gada 1. jūlija līdz 2023. gada 30. jūnijam.

               (4)Tā kā konvencijas termiņa pagarināšana ir Savienības interesēs, ir lietderīgi noteikt nostāju, kas Savienības vārdā jāieņem Starptautiskās Graudu padomes 53. sesijā,

               IR PIEŅĒMUSI ŠO LĒMUMU.

               1. pants

               Nostāja, kas Savienības vārdā jāieņem Starptautiskās Graudu padomes 53. sesijā, ir balsot par 1995. gada Graudu tirdzniecības konvencijas termiņa turpmāku pagarināšanu vēl par diviem gadiem, proti, uz laiku no 2021. gada 1. jūlija līdz 2023. gada 30. jūnijam.

               2. pants

               Šis lēmums ir adresēts Komisijai.

               Briselē,

                     Padomes vārdā –

                     priekšsēdētājs

                        FINANŠU PĀRSKATS

                        FinancSt/10/
                           PSH/pl/914809

                        6.221.2022.1

                        DATUMS: 18.01.2021.

                        1.

                        BUDŽETA POZĪCIJA

                        14 20 03 06 – Starptautiskie lauksaimniecības nolīgumi

                        APROPRIĀCIJAS

                        B2021 6 300 000 EUR

                        2.

                        NOSAUKUMS

                        Priekšlikums Padomes lēmumam par nostāju, kas Starptautiskajā Graudu padomē Eiropas Savienības vārdā jāieņem attiecībā uz 1995. gada Graudu tirdzniecības konvencijas termiņa pagarināšanu

                        3.

                        JURIDISKAIS PAMATS: Līguma par Eiropas Savienības darbību 207. pants saistībā ar 218. panta 9. punktu.

                        4.

                        MĒRĶI

                        Pagarināt esošo Graudu tirdzniecības konvencijas termiņu vēl par diviem gadiem (1.7.2021.–30.6.2023.).

                        5.

                        FINANSIĀLĀ IETEKME

                        12 MĒNEŠU PERIODS

                           (milj. EUR)

                        KĀRTĒJAIS FINANŠU GADS

                        2021

                        (milj. EUR)

                        NĀKAMAIS FINANŠU GADS

                        2022

                        (milj. EUR)

                        5.0.

                        IZDEVUMI

                        -
                              KO SEDZ NO ES BUDŽETA
                           (KOMPENSĀCIJAS/INTERVENCES)

                        -
                              VALSTU IESTĀDES

                        -
                              CITI

                        0,42

                        0,39

                        5.1.

                        IEŅĒMUMI

                        -
                              ES PAŠU RESURSI
                           (NODEVAS/MUITAS NODOKĻI)

                        -
                              VALSTS

                        2023

                        5.0.1.

                        APLĒSTIE IZDEVUMI

                        -

                        5.1.1.

                        APLĒSTIE IEŅĒMUMI

                        5.2.

                        APRĒĶINA METODE pamatojas uz pieņēmumu par aplēsto ES balsu skaitu (mainās katru gadu) un par aplēsto summu, kas būs jāmaksā par vienu balsi (GBP).

                        6.0.

                        VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ?

                        JĀ

                        6.1.

                        VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVIETOJUMUS?

                        -

                        6.2.

                        VAI BŪS VAJADZĪGS PAPILDU BUDŽETS?

                        -

                        6.3.

                        VAI APROPRIĀCIJAS BŪS JĀIERAKSTA NĀKAMO GADU BUDŽETOS?

                        JĀ

                        PIEZĪMES

                        Faktiski samaksātā summa var mainīties atkarībā no galīgā balsu skaita, ko ES saņem, atkarībā no summas GBP, kas maksājama par vienu balsi, un no EUR/GBP maiņas kursa.

                     (1)

                        OV L 21, 27.1.1996., 47. lpp.

                     (2)

                        Starptautiskās Graudu padomes darbība balstās uz fiskālo gadu, kas ilgst no 1. jūlija līdz 30. jūnijam.

                     (3)

                        OV L 21, 27.1.1996., 47. lpp.

                     (4)

                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 63.–64. punkts.

                     (5)

                        Padomes Lēmums 96/88/EK (1995. gada 19. decembris), ar ko Eiropas Kopiena apstiprina Graudu tirdzniecības konvenciju un Pārtikas atbalsta konvenciju, kas veido 1995. gada Starptautisko līgumu par graudiem (OV L 21, 27.1.1996., 47. lpp.).

                     (6)

                        Padomes Lēmums (ES) 2019/813 (2019. gada 17. maijs) par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu (OV L 133, 21.5.2019., 19. lpp.).


               EIROPAS KOMISIJA
            Briselē, 10.5.2021
            COM(2021) 230 final
            2021/0117(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras valstu 2002. gada 22. aprīļa Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz lēmumu, ar kuru nosaka nostāju, kas Savienības vārdā jāieņem ES un Alžīrijas Asociācijas padomē sakarā ar to, ka ir paredzēts pieņemt lēmumu nolūkā atrisināt domstarpības starp Asociācijas nolīguma pusēm.

               2.Priekšlikuma konteksts

               Priekšlikums attiecas uz Eiropas un Vidusjūras valstu 2002. gada 22. aprīļa Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (“Asociācijas nolīgums”). Nolīgums stājās spēkā 2005. gada 1. septembrī.

               Asociācijas padome tika izveidota ar Asociācijas nolīguma 92. panta pirmo daļu kā augstākā struktūra minētā nolīguma pārvaldībai. Asociācijas padomes uzdevums ir izskatīt svarīgus jautājumus saistībā ar Asociācijas nolīgumu un citus divpusējus vai starptautiskus kopīgu interešu jautājumus.

               Turklāt Asociācijas nolīguma 100. panta 2. punktā ir paredzēts, ka Asociācijas padome var ar lēmumu atrisināt domstarpības, par kurām viena no pusēm pie tās vērsusies saskaņā ar Asociācijas nolīguma 100. panta 1. punktu.

               Paredzētā lēmuma mērķis ir atrisināt domstarpības, par kurām Eiropas Savienība 2020. gada 24. jūnijā vērsusies pie Asociācijas padomes.

               Lēmumu, izmantojot rakstisko procedūru, ir plānots pieņemt iespējami drīz un ne vēlāk kā nākamajā Asociācijas padomes sanāksmē.

               Paredzētais lēmums nolīguma pusēm būs saistošs atbilstoši Asociācijas nolīguma 94. panta otrajai daļai un 100. panta 3. punktam.

               3.Nostāja, kas jāieņem Savienības vārdā

               Eiropas Savienība 2020. gada 24. jūnijā iesniedza Asociācijas padomei Eiropas Komisijas (Tirdzniecības ģenerāldirektorāta) verbālnotu par domstarpībām attiecībā uz Asociācijas nolīguma starp Eiropas Savienību un Alžīriju interpretēšanu un piemērošanu.

               Minētās domstarpības radās 2015. gadā, kad Alžīrija sāka ieviest virkni šķēršļu divpusējai tirdzniecībai ar Eiropas Savienību. Problēmu dēļ, kuras ieviestie pasākumi izraisīja tirdzniecībā, Asociācijas padome 2018. gada maijā kopīgā deklarācijā aicināja puses pēc iespējas ātrāk rast risinājumus. Šajā nolūkā 2018. gadā tika izveidota augsta līmeņa darba grupa, kas sanāca kopā četras reizes.

               Neskatoties uz vairākkārtēju iejaukšanos augstā līmenī un mērķtiecīgiem politiskiem centieniem no Eiropas Savienības puses, domstarpības joprojām nav atrisinātas. Tāpēc bija oficiāli jāvēršas Asociācijas padomē, lai minētās domstarpības atrisinātu saskaņā ar Asociācijas nolīguma 100. pantu.

               Domstarpības attiecībā uz Asociācijas nolīguma interpretēšanu un piemērošanu konkrēti attiecas uz tālāk aprakstītajiem Alžīrijas noteiktajiem pasākumiem.

               a)Alžīrija 2018. gada 7. janvārī pieņēma izpildvaras Dekrētu Nr. 18-02, kas paredz konkrētu ražojumu importa aizliegumu. Attiecīgo ražojumu saraksts pēc tam vairākkārt grozīts, pēdējo reizi 2019. gada 27. janvārī ar izpildvaras Dekrētu Nr. 19-12, un pašlaik tajā ir iekļauti automobiļi un privātie transportlīdzekļi, kurus klasificē tarifa pozīcijās 87 01–87 05. Šis pasākums cita starpā nešķiet saderīgs ar Asociācijas nolīguma 17. pantu, jo nosaka jaunus kvantitatīvus ierobežojumus preču importam Alžīrijā vai pasākumus ar līdzvērtīgu iedarbību.

               b)Alžīrija 2018. gada 11. jūlijā pieņēma Likumu Nr. 18-13 par 2018. gada finanšu likuma papildinājumu, ar ko ievieš papildu muitas nodokli ar nosaukumu “pagaidu papildu aizsardzības maksājums”. Alžīrija 2018. gada 25. septembrī pieņēma izpildvaras Dekrētu Nr. 18-230, ar ko nosaka tādu preču saraksta izstrādāšanas un noteikšanas kārtību, uz kurām attiecas pagaidu papildu aizsardzības maksājums un attiecīgās likmes. Pamatojoties uz to, ar Tirdzniecības ministrijas 2019. gada 26. janvāra rīkojumu, kas stājās spēkā 2019. gada 27. janvārī, tika izveidots to preču saraksts, kurām piemērojams pagaidu papildu aizsardzības maksājums. Minētais saraksts tika grozīts ar Tirdzniecības ministrijas 2019. gada 8. aprīļa rīkojumu. Šis maksājums sasniedz 30–200 % no preču vērtības. Kopumā grozītajā sarakstā ietvertas vairāk nekā 992 tarifa pozīcijas, kuras attiecas uz lauksaimniecības produktiem, pārstrādātiem lauksaimniecības produktiem un daudzām patēriņa precēm. Šķiet, ka Alžīrija, pieņemot šos pasākumus, nepilda Asociācijas nolīguma 9. pantā noteikto pienākumu pakāpeniski atcelt muitas nodokļus un maksājumus ar līdzvērtīgu iedarbību, kas piemērojami Eiropas Savienības izcelsmes ražojumu importam Alžīrijā. Šķiet, ka Alžīrija arī neievēro Asociācijas nolīguma 14. pantā paredzēto režīmu, kas piemērojams lauksaimniecības produktiem, zivsaimniecības produktiem un pārstrādātiem lauksaimniecības produktiem. Visbeidzot, ieviešot jaunus ievedmuitas nodokļus vai maksājumus ar līdzvērtīgu iedarbību, Alžīrija, šķiet, neievēro Asociācijas nolīguma 17. pantu.

               c)Alžīrija 2017. gada 27. decembrī pieņēma Likumu Nr. 17-11 par 2018. gada finanšu likumu. Ar minētā likuma 115. pantu tika palielināti muitas nodokļi, ko piemēro 129 tarifa pozīcijām, kuras cita starpā attiecas uz telekomunikāciju komponentiem, modemiem, kabeļiem un elektroierīcēm. Muitas nodokļu likmes dažiem ražojumiem ir palielinājušās no sākotnējās 0–5 % likmes līdz 30 % likmei, bet citiem ražojumiem — no sākotnējās 30 % likmes līdz 60 % likmei. Šis pasākums cita starpā nešķiet saderīgs ar Asociācijas nolīguma 17. pantu, jo, pieņemot šo pasākumu, Alžīrija šo ražojumu importam piemēro jaunus muitas nodokļus.

               d)Alžīrija 2015. gadā ieviesa importa un eksporta licencēšanas sistēmu ar 2015. gada 15. jūlija Likumu Nr. 15-15 par vispārējiem noteikumiem, ko piemēro preču importam un eksportam, un ar 2016. gada 6. decembra izpildvaras Dekrētu Nr. 15-306, ar kuru nosaka ražojumu un preču importa un eksporta licencēšanas režīma īstenošanas nosacījumus un procedūras. Šie licencēšanas režīmi attiecas uz automātisku un neautomātisku licencēšanu un piešķir valdībai pilnvaras pieprasīt, lai importa licences piešķirtu, tās reģistrējot Tirdzniecības ministrijas administratīvajos sarakstos. Šis pasākums cita starpā nešķiet saderīgs ar Asociācijas nolīguma 17. pantu, jo nodrošina juridisko pamatu jauniem kvantitatīviem ierobežojumiem vai pasākumiem ar līdzvērtīgu iedarbību.

               e)Alžīrijas Banku un finanšu iestāžu asociācija (ABEF) 2019. gada 30. septembrī publicēja Apkārtrakstu Nr. 479/DG/2019, kurā ir atsauce uz Finanšu ministrijas kancelejas vadītāja 2019. gada 29. septembra vēstuli Nr. 189/CC/MF/2019 par tādu jaunu ierobežojošu pasākumu noteikšanu mobilo tālruņu un mājsaimniecības elektropreču importam, kurus veido trīs elementi. Pirmkārt, attiecībā uz importa maksājumiem ir jāievēro obligāts deviņu mēnešu atlikšanas periods. Otrkārt, uzņēmējiem ir pienākums prioritārā kārtā izmantot valsts jūras transporta jaudu, kad vien šāda izvēle ir iespējama. Treškārt, imports ir atļauts tikai saskaņā ar līgumiem, kuros iespēju robežās ir izmantota Starptautisko tirdzniecības noteikumu FOB klauzula. No 2019. gada 31. decembra pienākums izmantot FOB klauzulu tika paplašināts, attiecinot uz visu ražojumu importu. 2019. gada 25. un 26. decembrī tika publicēti vēl divi apkārtraksti, proti, Apkārtraksts Nr. 643/DG/2019 un Nr. 645/DG/2019, kuros sniegta papildu informācija par to, kā piemērot pienākumu izmantot valsts jūras pārvadātājus un FOB klauzulu. Šie pasākumi, jo īpaši attiecībā uz maksājuma nosacījumiem un FOB klauzulu, cita starpā nešķiet saderīgi ar Asociācijas nolīguma 17. pantu, jo tie var radīt jaunus kvantitatīvus ierobežojumus preču importam Alžīrijā vai pasākumu ar līdzvērtīgu iedarbību. Šie pasākumi nešķiet saderīgi arī ar Asociācijas nolīguma 30., 32. un 34. pantu, jo tie, šķiet, pārkāpj Alžīrijas saistības par attieksmi pret Eiropas Savienības pakalpojumiem un pakalpojumu sniedzējiem. Turklāt attiecībā uz jūras transportu šķiet, ka Alžīrija, jo īpaši nosakot pienākumu izmantot valsts jūras pārvadātājus, neievēro principu par brīvu piekļuvi starptautiskajam tirgum un satiksmei komerciālā nolūkā un piemēro pasākumus, kas, šķiet, ir slēpti ierobežojumi vai diskriminējoši ietekmē pakalpojumu sniegšanas brīvību starptautiskajā jūras satiksmē. Turklāt šķiet, ka Alžīrija, nosakot deviņu mēnešu deviņu mēnešu maksājumu atlikšanas periodu, neievēro arī Asociācijas nolīguma 38. pantu.

               Alžīrijas piemēroto iepriekš minēto ierobežojošo pasākumu dēļ ir ievērojami samazinājies Alžīrijas un Eiropas Savienības savstarpējās tirdzniecības apjoms attiecībā uz attiecīgajiem ražojumiem un pakalpojumiem.

               Pēc vēršanās Asociācijas padomē 2020. gada 29. septembrī un 2020. gada 7. decembrī notika apspriešanās. Minētās apspriešanās laikā puses sāka diskusijas par Asociācijas padomes lēmuma projektu.

               Ieguldījumu, tirdzniecības un pakalpojumu apakškomitejas 7. sanāksmē 2020. gada 28. oktobrī un Asociācijas padomes locekļu neformālajā sanāksmē Eiropas Savienība un Alžīrija apstiprināja kopīgo mērķi atrisināt šīs domstarpības ar Asociācijas padomes lēmumu.

               Asociācijas padomes lēmumā ir jāņem vērā tas, ka Alžīrija saskaņā ar 2020. gada 29. septembra sanāksmē deklarēto nav pieņēmusi ražojumu importa un eksporta automātisku vai neautomātisku licencēšanas režīmu, pamatojoties uz iekšzemes tiesību aktiem.

               Turklāt Alžīrija 2020. gada 7. decembra sanāksmē norādīja, ka plāno no 2021. gada 1. janvāra atcelt automobiļu importam piemērojamos ierobežojumus.

               Asociācijas padomes lēmumā jāietver abu pušu kopīga interpretācija par to, vai Alžīrijas pieņemtie pasākumi, kas ir domstarpību priekšmets, atbilst Asociācijas nolīguma noteikumiem, un jānorāda pasākumi, kuri Alžīrijai jāveic. Šajā sakarā ir lietderīgi noteikt pārejas periodu, kas Alžīrijai jāpiešķir, un procedūras, kuras jāpiemēro gadījumā, ja tā nenodrošina atbilstību lēmumam.

               Jāatzīmē, ka Alžīrija vēl nav iesniegusi piezīmes par Asociācijas padomes lēmuma projektu, kas pievienots Padomes lēmuma priekšlikumam. Tāpēc ir iespējams, ka turpmākajās sarunās projekta teksts tiks būtiski mainīts.

               4.Juridiskais pamats

               4.1.Procesuālais juridiskais pamats

               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Asociācijas padome ir struktūra, kas izveidota ar nolīgumu, proti, ar Asociācijas nolīgumu.

               Akts, ko Asociācijas padome ir aicināta pieņemt, ir akts ar juridiskām sekām. Paredzētais akts atbilstoši Asociācijas nolīguma 94. panta otrajai daļai un 100. panta 3. punktam būs saistošs saskaņā ar starptautiskajām tiesībām.

               Paredzētais akts nepapildina un negroza nolīgumā noteikto iestāžu sistēmu.

               Tāpēc ierosinātā lēmuma procesuālais juridiskais pamats ir LESD 218. panta 9. punkts.

               4.2.Materiālais juridiskais pamats

               Lēmumam, ko pieņem saskaņā ar LESD 218. panta 9. punktu, materiālais juridiskais pamats galvenokārt ir atkarīgs no tā, kāds mērķis un saturs ir paredzētajam aktam, attiecībā uz kuru Savienības vārdā tiek ieņemta nostāja.

               Paredzētā akta galvenais mērķis un saturs attiecas uz kopējo tirdzniecības politiku.

               Tāpēc ierosinātā lēmuma materiālais juridiskais pamats ir LESD 207. panta 4. punkta pirmā daļa.

               4.3.Secinājums

               Ierosinātā lēmuma juridiskajam pamatam vajadzētu būt LESD 207. panta 4. punkta pirmajai daļai saistībā ar LESD 218. panta 9. punktu.

               5.PAREDZĒTĀ AKTA PUBLICĒŠANA

               Ņemot vērā, ka ar Asociācijas padomes aktu attiecībā uz Alžīriju tiks ieviestas papildu pārejas atkāpes no saistībām, kas noteiktas Asociācijas nolīgumā, ir lietderīgi to pēc pieņemšanas publicēt Eiropas Savienības Oficiālajā Vēstnesī.

               2021/0117 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras valstu 2002. gada 22. aprīļa Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas un Vidusjūras valstu 2002. gada 22. aprīļa Nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (“nolīgums”), Eiropas Savienības vārdā tika noslēgts ar Padomes 2005. gada 18. jūlija Lēmumu 2005/690/EK
                  1
               , un tas stājās spēkā 2005. gada 1. septembrī.

               (2)Asociācijas padome tika izveidota ar nolīguma 92. panta pirmo daļu.

               (3)Saskaņā ar nolīguma 100. panta 2. punktu Asociācijas padome var pieņemt lēmumu atrisināt domstarpības, par kurām pie tās vērsusies viena no pusēm.

               (4)Eiropas Savienība ar 2020. gada 24. jūnija verbālnotu vērsās pie Asociācijas padomes par domstarpībām attiecībā uz nolīguma interpretēšanu un piemērošanu.

               (5)Domstarpības attiecas uz vairākiem tirdzniecības pasākumiem, ko Alžīrija piemērojusi no 2015. gada, to skaitā uz automobiļu importa aizliegumu, pagaidu papildu aizsardzības maksājumu pieņemšanu, kas piemērojami 992 tarifa pozīcijām, papildu muitas nodokļu pieņemšanu, kas piemērojami 129 tarifa pozīcijām, importa un eksporta licencēšanas sistēmas ieviešanu, obligāta deviņu mēnešu maksājumu atlikšanas perioda ieviešanu importam un citiem rīkojumiem, kuri attiecas uz līgumu klauzulām, ko piemēro importam.

               (6)2020. gada 29. septembra un 2020. gada 7. decembra apspriešanās laikā puses sāka darbu pie Asociācijas padomes lēmuma projekta, lai minētās domstarpības atrisinātu.

               (7)Ir lietderīgi noteikt nostāju, kas Savienības vārdā jāieņem Asociācijas padomē, jo paredzētais lēmums ir Savienībai saistošs,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem Asociācijas padomē, kura izveidota ar 92. panta pirmo daļu Eiropas un Vidusjūras valstu 2002. gada 22. aprīļa Nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses, pamatā ir akta projekts, kurš pievienots šim lēmumam.

               2. pants

               Eiropas Komisija Asociācijas padomes lēmumu pēc tā pieņemšanas publicē Eiropas Savienības Oficiālajā Vēstnesī.

               3. pants

               Šis lēmums ir adresēts Komisijai.

               Briselē,

                     Padomes vārdā —

                     priekšsēdētājs

                     (1)

                        OV L 265, 10.10.2005., 1. lpp.

    ---documentbreak---

               EIROPAS KOMISIJA
            Briselē, 10.5.2021
            COM(2021) 230 final
            PIELIKUMS
            dokumentam
            priekšlikums Padomes lēmumam
            par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras valstu 2002. gada 22. aprīļa Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               PROJEKTS

               ES UN ALŽĪRIJAS ASOCIĀCIJAS PADOMES LĒMUMS Nr. ..

               (2021. gada XX)

               par domstarpību, kuras attiecas uz nolīguma piemērošanu un interpretēšanu, atrisināšanu

               ES UN ALŽĪRIJAS ASOCIĀCIJAS PADOME,

               ņemot vērā Eiropas un Vidusjūras valstu Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (“nolīgums”), un jo īpaši tā 100. panta 2. punktu,

               ņemot vērā Eiropas Komisijas Tirdzniecības ģenerāldirektorāta 2020. gada 24. jūnija verbālnotu (2020) 3283036, ar kuru Eiropas Savienība saskaņā ar nolīguma 100. panta 1. punktu vērsās pie Asociācijas padomes par domstarpībām attiecībā uz nolīguma piemērošanu un interpretēšanu,

               tā kā:

               (1)
                     Nolīgums stājās spēkā 2005. gada 1. septembrī, un pusēm jāveic vispārēji vai konkrēti pasākumi, kas vajadzīgi, lai tās izpildītu nolīgumā paredzētās saistības.

               (2)
                     Alžīrija kopš 2015. gada ir noteikusi tirdzniecības pasākumus (jo īpaši tālāk apsvērumos minētos pasākumus), kuri rada šķēršļus divpusējai tirdzniecībai starp pusēm un ir pretrunā nolīgumam.

               (3)
                     Alžīrija 2018. gada 7. janvārī pieņēma izpildvaras Dekrētu Nr. 18-02, kas paredz konkrētu ražojumu importa aizliegumu. Attiecīgo ražojumu saraksts vairākkārt grozīts, pēdējo reizi 2019. gada 27. janvārī ar izpildvaras Dekrētu Nr. 19-12, un pašlaik tajā ir iekļauti automobiļi un privātie transportlīdzekļi, kurus klasificē tarifa pozīcijās 87 01–87 05.

               (4)
                     Alžīrija 2018. gada 11. jūlijā pieņēma Likumu Nr. 18-13 par 2018. gada finanšu likuma papildinājumu, ar ko ievieš papildu muitas nodokli ar nosaukumu “pagaidu papildu aizsardzības maksājums” (DAPS). Likums īstenots ar izpildvaras 2018. gada 25. septembra Dekrētu Nr. 18-230, ar ko nosaka tādu preču saraksta izstrādāšanas un noteikšanas kārtību, uz kurām attiecas pagaidu papildu aizsardzības maksājums un attiecīgās likmes, un ar Tirdzniecības ministrijas 2019. gada 26. janvāra rīkojumu, kas stājās spēkā 2019. gada 27. janvārī. Preču saraksts, kurām piemēro pagaidu papildu aizsardzības maksājumu, tika grozīts ar Tirdzniecības ministrijas 2019. gada 8. aprīļa rīkojumu.

               (5)
                     Papildu aizsardzības maksājums sasniedz 30–200 % no preču vērtības. To piemēro grozītajam sarakstam, kurā ietvertas vairāk nekā 992 tarifa pozīcijas, kuras attiecas galvenokārt uz lauksaimniecības produktiem, pārstrādātiem lauksaimniecības produktiem un daudzām patēriņa precēm.

               (6)
                     Alžīrija 2017. gada 27. decembrī pieņēma Likumu Nr. 17-11 par 2018. gada finanšu likumu. Ar tā 115a. pantu tika palielināti muitas nodokļi, ko piemēro 129 tarifa pozīcijām, kuras cita starpā attiecas uz telekomunikāciju komponentiem, modemiem, kabeļiem un elektroierīcēm.

               (7)
                     Muitas nodokļu likmes dažiem ražojumiem ir palielinājušās no sākotnējās 0–5 % likmes līdz 30 % likmei, bet citiem ražojumiem — no sākotnējās 30 % likmes līdz 60 % likmei.

               (8)
                     Alžīrija ieviesa importa un eksporta licencēšanas sistēmu ar 2015. gada 15. jūlija Likumu Nr. 15-15 par vispārējiem noteikumiem, ko piemēro preču importam un eksportam, un ar 2016. gada 6. decembra izpildvaras Dekrētu Nr. 15-306, ar kuru nosaka ražojumu un preču importa un eksporta licencēšanas režīma īstenošanas nosacījumus un procedūras.

               (9)
                     Minētie licencēšanas režīmi attiecas uz automātisku un neautomātisku licencēšanu un piešķir valdībai pilnvaras pieprasīt, lai importa licences piešķirtu, tās reģistrējot Tirdzniecības ministrijas administratīvajos sarakstos.

               (10)
                     Alžīrijas Banku un finanšu iestāžu asociācija (ABEF) 2019. gada 30. septembrī publicēja Apkārtrakstu Nr. 479/DG/2019, kurā ir atsauce uz Finanšu ministrijas kancelejas vadītāja 2019. gada 29. septembra vēstuli Nr. 189/CC/MF/2019 par tādu jaunu ierobežojošu pasākumu noteikšanu mobilo tālruņu un mājsaimniecības elektropreču importam, kurus veido šādi trīs elementi:

               a) obligāta deviņu mēnešu maksājumu atlikšanas perioda ieviešana importam;

               b) uzņēmējiem dots norādījums prioritārā kārtā izmantot valsts jūras transporta jaudu, kad vien šāda izvēle ir iespējama, un

               c) norādījums par to, ka būs atļauts tikai imports, kas veikts saskaņā ar līgumiem, kuros iespēju robežās ir izmantota Starptautisko tirdzniecības noteikumu FOB klauzula. Šī prasība no 2019. gada 31. decembra tika paplašināta, to attiecinot uz visu ražojumu importu.

               (11)
                     2019. gada 25. un 26. decembrī publicētajos apkārtrakstos, proti, Apkārtrakstā Nr. 643/DG/2019 un Nr. 645/DG/2019, sniegta papildu informācija par to, kā piemērot pienākumu izmantot valsts jūras pārvadātājus un FOB klauzulu.

               (12)
                     Eiropas Savienība norāda uz tirdzniecībai noteikto pasākumu negatīvo ietekmi.

               (13)
                     Asociācijas padome 2018. gada maijā kopīgā deklarācijā aicināja puses pēc iespējas ātrāk rast risinājumus.

               (14)
                     2018. gadā tika izveidota augsta līmeņa darba grupa, kas sanāca kopā četras reizes. Neskatoties uz vairākkārtēju iejaukšanos augstā līmenī un mērķtiecīgiem politiskiem centieniem, minētā grupa nav spējusi rast risinājumu.

               (15)
                     Eiropas Savienība uzskata, ka iepriekš minētie pasākumi nav saderīgi ar nolīgumā noteiktajām tiesībām un pienākumiem un jo īpaši ar nolīguma 9., 14., 17., 30., 32., 34. un 38. pantu.

               (16)
                     Eiropas Savienība 2020. gada 24. jūnijā saskaņā ar nolīguma 100. panta 1. punktu vērsās pie Asociācijas padomes un iesniedza visu informāciju, kas vajadzīga minēto domstarpību izskatīšanai un abpusēji pieņemama risinājuma rašanai.

               (17)
                     2020. gada 29. septembrī un 2020. gada 7. decembrī notika pušu apspriešanās.

               (18)
                     Alžīrija ir paziņojusi, ka pasākumi bijuši nepieciešami, lai saskaņā ar ekonomikas diversifikācijas politiku aizsargātu jaunās nozares, lai ieviestu aizsardzības pasākumus ekonomikas nozarēs, kuras ietekmē importa spiediens, lai izvairītos no negodīgas konkurences un lai novērstu nopietnas maksājumu bilances grūtības.

               (19)
                     Eiropas Savienība uzskata, ka nav izpildīti būtiskie nosacījumi to atkāpju piemērošanai, kas paredzētas 11. pantā (jaunās nozares), 22. pantā (dempings), 24. pantā (aizsardzības pasākumi) vai 40. pantā (maksājumu bilance), un ka Alžīrija nav arī ievērojusi minēto pasākumu pieņemšanas procedūras nosacījumus, piemēram, iepriekšēju apspriešanos starp pusēm un atsevišķos gadījumos Asociācijas padomes lēmuma pieņemšanu.

               (20)
                     Puses atbalsta domstarpību atrisināšanu ar lēmumu,

               IR PIEŅĒMUSI ŠO LĒMUMU.

               1. pants

               1.
                     Puses piekrīt interpretācijai, saskaņā ar kuru Alžīrijas noteiktais aizliegums importēt automobiļus un privātos transportlīdzekļus, ko klasificē tarifa pozīcijās 87 01–87 05, ir jauns preču importa kvantitatīvs ierobežojums vai pasākums ar līdzvērtīgu iedarbību, kurš nav saderīgs ar nolīguma 17. pantu. Nolīguma 11. pants, saskaņā ar kuru puses var piešķirt atkāpes jaunām nozarēm, neattiecas uz nolīguma 17. pantā noteiktajām saistībām.

               2.
                     Alžīrija apņemas atcelt šo ierobežojumu vēlākais līdz [..].

               2. pants

               1.
                     Puses piekrīt interpretācijai, saskaņā ar kuru Alžīrijas veiktā pagaidu papildu aizsardzības maksājumu noteikšana nav saderīga ar pienākumu pakāpeniski atcelt muitas nodokļus un maksājumus ar līdzvērtīgu iedarbību, kas piemērojami Eiropas Savienības izcelsmes rūpniecības ražojumu importam Alžīrijā atbilstīgi Asociācijas nolīguma 9. pantam, un ar nolīguma 14. pantā paredzēto režīmu, kurš piemērojams lauksaimniecības produktiem, zivsaimniecības produktiem un pārstrādātiem lauksaimniecības produktiem. Turklāt pagaidu papildu aizsardzības maksājumi ir jauni ievedmuitas nodokļi vai maksājumi ar līdzvērtīgu iedarbību, uz kuriem attiecas nolīguma 17. pantā noteiktais aizliegums.

               2.
                     Nav izpildīti nolīguma 24. pantā paredzēto aizsardzības pasākumu vai nopietnu maksājumu bilances grūtību novēršanas pasākumu piemērošanai noteiktie nosacījumi.

               3.
                     Alžīrija apņemas vēlākais līdz [..] samazināt pagaidu papildu maksājuma likmi līdz 50 % no likumiskās likmes un vēlākais līdz [..] atcelt šo maksājumu Eiropas Savienības izcelsmes ražojumiem.

               3. pants

               1.
                     Puses piekrīt interpretācijai, saskaņā ar kuru muitas nodokļu palielinājums, kas piemērojams 129 tarifa pozīcijām, kuras attiecas uz telekomunikāciju komponentiem, modemiem, kabeļiem un elektroierīcēm, proti, nodokļu likmes palielinājums no sākotnējās 0–5 % likmes līdz 30 % likmei, bet citiem ražojumiem — no sākotnējās 30 % likmes līdz 60 % likmei, nav saderīgs ar nolīguma 9. pantā paredzēto muitas nodokļu samazinājumu un ar nolīguma 17. pantā noteikto aizliegumu tos palielināt.

               2.
                     Nav izpildīti nosacījumi, kas noteikti attiecībā uz nolīguma 11. pantā paredzēto atkāpju piešķiršanu jaunām nozarēm, nolīguma 24. pantā paredzēto aizsardzības pasākumu piemērošanu vai pasākumiem, kas vajadzīgi, lai novērstu nopietnas maksājumu bilances grūtības.

               3.
                     Alžīrija apņemas vēlākais līdz [..] atcelt muitas nodokļu palielinājumu Eiropas Savienības izcelsmes ražojumiem.

               4. pants

               Puses apņemas saskaņā ar nolīguma 17. pantu pušu izcelsmes ražojumu importam un eksportam nepiemērot automātisku vai neautomātisku licencēšanu, izņemot, ja to dara, pamatojoties uz Asociācijas nolīgumā paredzētu atkāpi.

               5. pants

               1.
                     Puses atzīst, ka ieteikumi, kas nav juridiski saistoši, tomēr var radīt tirdzniecības šķēršļus, kuri nav saderīgi ar nolīgumā noteiktajām saistībām. Puses piekrīt interpretācijai, saskaņā ar kuru obligāta deviņu mēnešu maksājumu atlikšanas perioda ieviešana importam, uzņēmējiem dotais norādījums prioritārā kārtā izmantot valsts jūras transporta jaudu, kad vien šāda izvēle ir iespējama, un norādījums par to, ka būs atļauts tikai imports, kas veikts saskaņā ar līgumiem, kuros iespēju robežās ir izmantota Starptautisko tirdzniecības noteikumu FOB klauzula, nav saderīgi ne ar nolīguma 17. pantu, ne ar tā 30., 32. un 34. pantu.

               2.
                     Nav izpildīti nolīguma 40. pantā paredzētie nosacījumi attiecībā uz nopietnu maksājumu bilances grūtību novēršanas pasākumu piemērošanu.

               3.
                     Alžīrija apņemas vēlākais līdz [..] atcelt 1. punktā minētos norādījumus un ieteikumus.

               6. pants

               1.
                     Alžīrija paziņo Eiropas Komisijas Tirdzniecības ģenerāldirektorātam par pasākumiem, kas veikti, lai izpildītu Asociācijas nolīguma saistības, kuras noteiktas 1. panta 2. punktā, 2. panta 3. punktā, 3. panta 3. punktā un 5. panta 3. punktā. Alžīrija nosūta paziņojuma kopiju Asociācijas padomei un Rūpniecības, tirdzniecības un ieguldījumu apakškomitejai.

               2.
                     Alžīrija pēc Eiropas Savienības rakstiska pieprasījuma sniedz papildu informāciju par pasākumiem, kas veikti, lai izpildītu nolīgumā noteiktās saistības.

               7. pants

               Ja Alžīrija nav paziņojusi par pasākumiem šā lēmuma īstenošanai vēlākais 15 dienas pēc piemērojamajos noteikumos norādītā termiņa beigām vai ja Eiropas Savienība uzskata paziņotos pasākumus par nepietiekamiem, Eiropas Savienība ir pilnvarota apturēt koncesijas vai citas nolīgumā paredzētās saistības, piemērojot nolīguma 104. panta 2. punktu, ar nosacījumu, ka Asociācijas padome ir saņēmusi visu attiecīgo informāciju, kas vajadzīga rūpīgai situācijas izskatīšanai nolūkā rast abām pusēm pieņemamu risinājumu.

               8. pants

               Šis lēmums stājas spēkā tā pieņemšanas dienā.

               [.. (vieta)], [.. (datums)]

               Asociācijas padomes vārdā —

               priekšsēdētājs

               ……


               EIROPAS KOMISIJA
            Briselē, 12.6.2019
            COM(2019) 268 final
            2019/0131(NLE)
            Priekšlikums
            PADOMES LĒMUMS
            par to, lai Eiropas Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“asociācijas nolīgums”), kas ietver padziļinātu un visaptverošu brīvās tirdzniecības zonu, stājās spēkā 2017. gada 1. septembrī. Asociācijas nolīgumā cita starpā paredzēti preferenciāli noteikumi preču divpusējai tirdzniecībai.

                  No 2016. gada vidus Eiropas Savienībā (ES) no Ukrainas importē aizvien lielākus jauna veida mājputnu gabalu daudzumus. Jaunā veida gabals sastāv no parastās krūtiņas, kam ir klāt spārnu pleca kauli (humerus), kuri veido pavisam nelielu daļu no gabala kopējā svara. Pēc nelielas pārveidošanas šo gabalu ES var pārdot kā mājputnu krūtiņu. Šo konkrēto mājputnu gabalu beznodokļa importa apjoma straujais pieaugums, kas laikā, kad norisinājās sarunas par asociācijas nolīgumu, nepastāvēja un nebija paredzams, apdraud aizsardzību, kura saskaņā ar asociācijas nolīgumu piešķirta mājputnu krūtiņām, un tas var izjaukt trauslo līdzsvaru ES mājputnu gaļas tirgū. Padome 2018. gada 20. decembrī pilnvaroja Komisiju sākt sarunas ar Ukrainu ar mērķi rast risinājumu, grozot asociācijas nolīgumā paredzētās tirdzniecības preferences attiecībā uz mājputnu gaļu un mājputnu gaļas izstrādājumiem.

                  Sarunas notika no 2019. gada 29. janvāra līdz 2019. gada 22. februārim, un tās pabeidza 2019. gada 19. martā. Nolīgums ietver divu tarifa pozīciju (KN 0207 13 70 un 0207 14 70) iekļaušanu pašreizējā tarifa kvotā, kas pašlaik ir 18 400 tonnas un 2021. gadā tiks palielināta līdz 20 000 tonnām (kārtas numurs 09.4273), un tarifa kvotas apjoma palielinājumu par 50 000 tonnām. Tad tarifa pozīcijām KN 0207 13 70 un 0207 14 70 atbilstīgam importam, kas pārsniedz tarifa kvotu, tiktu piemērots vislielākās labvēlības tarifs — 100,8 EUR/100 kg neto svara.

               •Atbilstība spēkā esošajiem noteikumiem konkrētajā politikas jomā

                  Ar šo priekšlikumu izveido stabilu un paredzamu mājputnu gaļas tirdzniecības vidi un nodrošina tirdzniecības apjoma ar Ukrainu samērīgu un kontrolētu pieaugumu. Tas ir saskaņā ar brīvas un godīgas tirdzniecības mērķi, kas minēts Līguma par Eiropas Savienību 3. panta 5. punktā, kā arī ar Līguma par Eiropas Savienības darbību (LESD) 206. pantā noteikto mērķi par pasaules tirdzniecības harmonisku attīstību.

               •Atbilstība pārējiem Savienības politikas virzieniem

                  Iepriekš minētie mērķi atbilst kopējai lauksaimniecības politikai un jo īpaši tās mērķiem, kas noteikti LESD 39. pantā un ietver tirgus stabilizāciju.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Līguma par Eiropas Savienības darbību (LESD) 207. pants saistībā ar 218. panta 4. punktu.

               •Subsidiaritāte (neekskluzīvas kompetences gadījumā)

                  Saskaņā ar LES 5. panta 3. punktu subsidiaritātes principu nepiemēro jomās, kuras ir ekskluzīvā ES kompetencē. Kopējā tirdzniecības politika ir viena no jomām, kurās Savienībai ir ekskluzīva kompetence saskaņā ar LESD 3. pantu. Šī politika ietver sarunas par tirdzniecības nolīgumiem saskaņā ar, inter alia, LESD 207. pantu.

               •Proporcionalitāte

                  Šis priekšlikums atbilst proporcionalitātes principam. Tarifa likmju un tarifa kvotas koncesiju grozījumi asociācijas nolīgumā attiecībā uz mājputnu gaļu un mājputnu gaļas izstrādājumiem ir vienīgais veids, kā panākt iepriekš minētās problēmas risinājumu un tādējādi sasniegt šā priekšlikuma mērķi.

               •Juridiskā instrumenta izvēle

                  Eiropas Savienības Padomes lēmums.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaudes

                  Neattiecas.

               •Apspriešanās ar ieinteresētajām personām

                  Komisija ir saņēmusi informāciju no dažādām ieinteresētajām personām, jo īpaši no Eiropas mājputnu gaļas nozares, par to bažām saistībā ar šā jaunā veida mājputnu gabala, kas sastāv galvenokārt no mājputnu krūtiņas, importu Savienībā no Ukrainas. Komisija ir cieši uzraudzījusi mājputnu gaļas importu no Ukrainas un rūpīgi izanalizējusi ieinteresēto personu apgalvojumus par šo konkrēto jautājumu.

               •Ekspertu atzinumu pieprasīšana un izmantošana

                  Komisija ir sazinājusies ar dažādām ieinteresētajām personām, kuras ir paudušas savu viedokli par konkrētām problēmām ar piekļuvi tirgum saistībā ar mājputnu gaļas beznodokļa importu no Ukrainas.

               •Ietekmes novērtējums

                  Šo priekšlikumu nepamato ietekmes novērtējums. Kā paskaidrots sadaļā “Priekšlikuma pamatojums un mērķi”, jaunā gabalu veida beznodokļa importa apjoms strauji pieaug. Tā kā šādam importam nepiemēro kvantitatīvus ierobežojumus, tas, ja tirdzniecības režīms netiek mainīts, var apdraudēt aizsardzību, kas tarifa kvotu veidā saskaņā ar asociācijas nolīgumu noteikta mājputnu krūtiņām, un tādējādi izjaukt trauslo līdzsvaru ES mājputnu gaļas tirgū. Tāpēc steidzami ir jārod risinājums šai situācijai. Komisija ir saņēmusi vairākus rakstiskus jautājumus no Eiropas Parlamenta deputātiem un Eiropas mājputnu gaļas nozares, kuros lūgts rīkoties, lai rastu risinājumu.

                  Tarifa pozīcijām KN 0207 13 70 un 0207 14 70 atbilstīga importa Savienībā vērtība pēdējos pilnajos kalendārajos gados, proti, 2016. un 2017. gadā, kopā sasniedza 43,9 miljonus EUR. Tas atbilst 23,9 % no kopējā mājputnu gaļas importa no Ukrainas Eiropas Savienībā 2016. un 2017. gadā un 1,1 % no kopējā mājputnu gaļas importa no visām trešām valstīm Eiropas Savienībā šajos divos kalendārajos gados. 2018. gadā importa vērtība sasniedza 91,4 miljonus EUR.

                  Ar šo priekšlikumu pašreizējo beznodokļa importu atbilstīgi tarifa pozīcijām ar KN kodiem 0207 13 70 un 0207 14 70 “citādi gabali, svaigi vai saldēti” konsolidē esošajā tarifa kvotā mājputnu importam no Ukrainas un atjauno vislielākās labvēlības tarifu šīm divām tarifa pozīcijām. Tas nozīmē, ka asociācijas nolīgums stabilizēs esošo mājputnu gaļas importu ES no Ukrainas un ka netiks radīta turpmāka ietekme uz divpusējo tirdzniecību.

               •Normatīvā atbilstība un vienkāršošana

                  Neattiecas.

               •Pamattiesības

                  Priekšlikumam nebūs ietekmes uz pamattiesību aizsardzību.

               4.IETEKME UZ BUDŽETU

                  Priekšlikums neietekmēs ES budžetu neiekasētu muitas nodokļu veidā.

               5.CITI ELEMENTI

               •Īstenošanas plāni un uzraudzīšanas, izvērtēšanas un ziņošanas kārtība

                  Komisija arī turpmāk cieši uzraudzīs mājputnu gaļas importu no trešām valstīm.

               2019/0131 (NLE)

               Priekšlikums

               PADOMES LĒMUMS

               par to, lai Eiropas Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 3. punktu un 207. panta 4. punkta pirmo daļu saistībā ar tā 218. panta 5. punktu,

               ņemot vērā Eiropas Komisijas priekšlikumu,

               tā kā:

               (1)Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses
                  1
                (“asociācijas nolīgums”), stājās spēkā 2017. gada 1. septembrī.

               (2)Jauna veida mājputnu gabals sastāv no parastās krūtiņas, kam ir klāt spārnu pleca kauli (humerus), un pēc pavisam nelielas Savienībā veiktas pārveidošanas to Savienībā var pārdot kā mājputnu krūtiņu. Tādēļ neierobežots šo gabalu imports, kas no Ukrainas 2018. gadā sasniedza 55 500 tonnas, var apdraudēt nosacījumus, saskaņā ar kuriem Savienībā atbilstīgi asociācijas nolīgumam var importēt parastās mājputnu krūtiņas, jo īpaši kvantitatīvos ierobežojumus tarifa kvotu veidā.

               (3)Padome 2018. gada 20. decembrī pilnvaroja Komisiju sākt sarunas ar Ukrainu, lai grozītu tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas asociācijas nolīgumā. 2019. gada 19. martā sarunas tika sekmīgi pabeigtas. Tāpēc Nolīgums vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas asociācijas nolīgumā (“nolīgums”), būtu jāparaksta Savienības vārdā, ņemot vērā tā noslēgšanu vēlāk.

               (4)Lai steidzami novērstu iespējamu neierobežotu šo mājputnu gabalu beznodokļa importu, nolīgums būtu jāpiemēro provizoriski,

               IR PIEŅĒMUSI ŠO LĒMUMU.

               1. pants

               Ar šo Savienības vārdā apstiprina Nolīguma vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas asociācijas nolīgumā (“nolīgums”), parakstīšanu, ņemot vērā minētā nolīguma noslēgšanu.

               Parakstāmā nolīguma teksts ir pievienots šim lēmumam.

               2. pants

               Padomes Ģenerālsekretariāts izveido instrumentu, ar ko nolīguma sarunu vadītāja norādītajai(-ām) personai(-ām) piešķir visas pilnvaras parakstīt minēto nolīgumu, ņemot vērā tā noslēgšanu.

               3. pants

               Nolīgumu piemēro provizoriski no tā mēneša pirmās dienas, kas iestājas pēc dienas, kad depozitārs saņēmis:

               –
                     Savienības paziņojumu par šim nolūkam nepieciešamo procedūru izpildi un

               –
                     Ukrainas paziņojumu par ratifikācijas pabeigšanu saskaņā ar tās procedūrām un piemērojamiem tiesību aktiem

               (izvēloties vēlāko), līdz tā spēkā stāšanās dienai.

               4. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 161, 29.5.2014., 3. lpp.

    ---documentbreak---

               EIROPAS KOMISIJA
            Briselē, 12.6.2019
            COM(2019) 268 final
            PIELIKUMS
            dokumentam
            Priekšlikums Padomes lēmumam
            par to, lai Eiropas Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               Nolīgums vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               Eiropas Savienības vēstule

               Cienītā kundze / Godātais kungs!

               Man ir tas gods atsaukties uz Eiropas Savienības un Ukrainas (“Puses”) sarunām par tirdzniecības preferencēm attiecībā uz noteikta veida mājputnu gaļu un mājputnu gaļas izstrādājumiem, kuras tika pabeigtas 2019. gada 19. martā.

               Šajās sarunās tika panākta vienošanās, ka:

               (1)Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), IV sadaļas 1. nodaļas I pielikuma A daļas A papildinājumā ierakstu “Mājputnu gaļa un mājputnu gaļas izstrādājumi” aizstāj ar šādu:

                        Mājputnu gaļa un mājputnu gaļas izstrādājumi

                        0207.11. (30-90)

                        0207.12. (10-90)

                        0207.13. (10-20-30-50-60-70-99)*

                        0207.14. (10-20-30-50-60-70-99)*

                        0207.24. (10-90)

                        0207.25. (10-90)

                        0207.26. (10-20-30-50-60-70-80-99)

                        0207.27. (10-20-30-50-60-70-80-99)

                        0207.32. (15-19-51-59-90)

                        0207.33. (11-19-59-90)

                        0207.35. (11-15-21-23-25-31-41-51-53-61-63-71-79-99)

                        0207.36. (11-15-21-23-31-41-51-53-61-63-79-90)

                        0210.99. (39)

                        1602.31. (11-19-30-90)

                        1602.32. (11-19-30-90)

                        1602.39. (21)

                        50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā

                        + 20 000 tonnas/gadā, neto svars (tikai KN kodam 0207.12.(10-90))

               *
                     Skaidrības labad tarifa pozīcijām 0207 13 70 un 0207 14 70, kas norādītas ES tarifu sarakstos nolīguma IV sadaļas 1. nodaļas I pielikuma A daļā, piemēro trešajā slejā “Daudzums” norādīto tarifa kvotu.

               (2)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars, 2020. gadā un 2021. gadā” attiecībā uz šādām KN 2008 tarifa pozīcijām:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” attiecībā uz KN 2008 tarifa pozīciju 0207 12 (10-90) tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā +20 000 tonnas/gadā, neto svars”.

               (4)Attiecībā uz to kalendāro gadu, kurā šis nolīgums stājas spēkā, papildu daudzumu, kas par atlikušo gada daļu pieskaitāms nolīgumā noteiktajai pašreizējai mājputnu gaļas un mājputnu gaļas izstrādājumu kvotai, aprēķina proporcionāli no 50 000 tonnām.

               (5)Importam, kas pārsniedz 1. punktā minēto kopējo tarifa kvotu mājputnu gaļai un mājputnu gaļas izstrādājumiem, piemēro nolīguma IV sadaļas 1. nodaļas I pielikuma A daļā ES tarifu sarakstos tarifa pozīcijām 0207 13 70 un 0207 14 70 noteikto vislielākās labvēlības tarifu — 100,8 EUR/100 kg neto svara.

               Šis nolīgums stājas spēkā tā mēneša pirmajā dienā, kas iestājas pēc dienas, kad depozitārs saņēmis pēdējo apstiprināšanas vai ratifikācijas instrumentu, ar kuru apmainījušās Puses.

               Šo nolīgumu piemēro provizoriski no tā mēneša pirmās dienas, kas iestājas pēc dienas, kad depozitārs saņēmis:

               –Savienības paziņojumu par šim nolūkam nepieciešamo procedūru izpildi un

               –Ukrainas paziņojumu par ratifikācijas pabeigšanu saskaņā ar tās procedūrām un piemērojamiem tiesību aktiem,

               izvēloties vēlāko.

               Būšu pateicīgs, ja apstiprināsiet, ka Ukrainas valdība piekrīt iepriekš minētajam.

               Cienītā kundze / Godātais kungs, lūdzu, pieņemiet manus visdziļākās cieņas apliecinājumus.

               Briselē,

               Eiropas Savienības vārdā —

               B. Ukrainas vēstule

               Cienītā kundze / Godātais kungs!

               Man ir gods apliecināt, ka ir saņemta Jūsu [ievietot vēstules datumu] vēstule, kuras teksts ir šāds:

               “Man ir tas gods atsaukties uz Eiropas Savienības un Ukrainas (“Puses”) sarunām par tirdzniecības preferencēm attiecībā uz noteikta veida mājputnu gaļu un mājputnu gaļas izstrādājumiem, kuras tika pabeigtas 2019. gada 19. martā.

               Šajās sarunās tika panākta vienošanās, ka:

               (1)Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), IV sadaļas 1. nodaļas I pielikuma A daļas A papildinājumā ierakstu “Mājputnu gaļa un mājputnu gaļas izstrādājumi” aizstāj ar šādu:

                        Mājputnu gaļa un mājputnu gaļas izstrādājumi

                        0207.11. (30-90)

                        0207.12. (10-90)

                        0207.13. (10-20-30-50-60-70-99)*

                        0207.14. (10-20-30-50-60-70-99)*

                        0207.24. (10-90)

                        0207.25. (10-90)

                        0207.26. (10-20-30-50-60-70-80-99)

                        0207.27. (10-20-30-50-60-70-80-99)

                        0207.32. (15-19-51-59-90)

                        0207.33. (11-19-59-90)

                        0207.35. (11-15-21-23-25-31-41-51-53-61-63-71-79-99)

                        0207.36. (11-15-21-23-31-41-51-53-61-63-79-90)

                        0210.99. (39)

                        1602.31. (11-19-30-90)

                        1602.32. (11-19-30-90)

                        1602.39. (21)

                        50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā

                        + 20 000 tonnas/gadā, neto svars (tikai KN kodam 0207.12.(10-90))

               *
                     Skaidrības labad tarifa pozīcijām 0207 13 70 un 0207 14 70, kas norādītas ES tarifu sarakstos nolīguma IV sadaļas 1. nodaļas I pielikuma A daļā, piemēro trešajā slejā “Daudzums” norādīto tarifa kvotu.

               (2)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars, 2020. gadā un 2021. gadā” attiecībā uz šādām KN 2008 tarifa pozīcijām:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” attiecībā uz KN 2008 tarifa pozīciju 0207 12 (10-90) tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā +20 000 tonnas/gadā, neto svars”.

               (4)Attiecībā uz to kalendāro gadu, kurā šis nolīgums stājas spēkā, papildu daudzumu, kas par atlikušo gada daļu pieskaitāms nolīgumā noteiktajai pašreizējai mājputnu gaļas un mājputnu gaļas izstrādājumu kvotai, aprēķina proporcionāli no 50 000 tonnām.

               (5)Importam, kas pārsniedz 1. punktā minēto kopējo tarifa kvotu mājputnu gaļai un mājputnu gaļas izstrādājumiem, piemēro nolīguma IV sadaļas 1. nodaļas I pielikuma A daļā ES tarifu sarakstos tarifa pozīcijām 0207 13 70 un 0207 14 70 noteikto vislielākās labvēlības tarifu — 100,8 EUR/100 kg neto svara.

               Šis nolīgums stājas spēkā tā mēneša pirmajā dienā, kas iestājas pēc dienas, kad depozitārs saņēmis pēdējo apstiprināšanas vai ratifikācijas instrumentu, ar kuru apmainījušās Puses.

               Šo nolīgumu piemēro provizoriski no tā mēneša pirmās dienas, kas iestājas pēc dienas, kad depozitārs saņēmis:

               –Savienības paziņojumu par šim nolūkam nepieciešamo procedūru izpildi un

               –Ukrainas paziņojumu par ratifikācijas pabeigšanu saskaņā ar tās procedūrām un piemērojamiem tiesību aktiem,

               izvēloties vēlāko.”

               Man ir tas gods apstiprināt, ka Ukrainas valdība piekrīt šīs vēstules saturam.

               Cienītā kundze / Godātais kungs, lūdzu, pieņemiet manus visdziļākās cieņas apliecinājumus.

               Kijevā,

               Ukrainas valdības vārdā —


               EIROPAS KOMISIJA
            Briselē, 12.6.2019
            COM(2019) 267 final
            2019/0132(NLE)
            Priekšlikums
            PADOMES LĒMUMS
            par to, lai noslēgtu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“asociācijas nolīgums”), kas ietver padziļinātu un visaptverošu brīvās tirdzniecības zonu, stājās spēkā 2017. gada 1. septembrī. Asociācijas nolīgumā cita starpā paredzēti preferenciāli noteikumi preču divpusējai tirdzniecībai.

                  No 2016. gada vidus Eiropas Savienībā (ES) no Ukrainas importē aizvien lielākus jauna veida mājputnu gabalu daudzumus. Jaunā veida gabals sastāv no parastās krūtiņas, kam ir klāt spārnu pleca kauli (humerus), kuri veido pavisam nelielu daļu no gabala kopējā svara. Pēc nelielas pārveidošanas šo gabalu ES var pārdot kā mājputnu krūtiņu. Šo konkrēto mājputnu gabalu beznodokļa importa apjoma straujais pieaugums, kas laikā, kad norisinājās sarunas par asociācijas nolīgumu, nepastāvēja un nebija paredzams, apdraud aizsardzību, kura saskaņā ar asociācijas nolīgumu piešķirta mājputnu krūtiņām, un tas var izjaukt trauslo līdzsvaru ES mājputnu gaļas tirgū. Padome 2018. gada 20. decembrī pilnvaroja Komisiju sākt sarunas ar Ukrainu ar mērķi rast risinājumu, grozot asociācijas nolīgumā paredzētās tirdzniecības preferences attiecībā uz mājputnu gaļu un mājputnu gaļas izstrādājumiem.

                  Sarunas notika no 2019. gada 29. janvāra līdz 2019. gada 22. februārim, un tās pabeidza 2019. gada 19. martā. Nolīgums ietver divu tarifa pozīciju (KN 0207 13 70 un 0207 14 70) iekļaušanu pašreizējā tarifa kvotā, kas pašlaik ir 18 400 tonnas un 2021. gadā tiks palielināta līdz 20 000 tonnām (kārtas numurs 09.4273), un tarifa kvotas apjoma palielinājumu par 50 000 tonnām. Tad tarifa pozīcijām KN 0207 13 70 un 0207 14 70 atbilstīgam importam, kas pārsniedz tarifa kvotu, tiktu piemērots vislielākās labvēlības tarifs — 100,8 EUR/100 kg neto svara.

               •Atbilstība spēkā esošajiem noteikumiem konkrētajā politikas jomā

                  Ar šo priekšlikumu izveido stabilu un paredzamu mājputnu gaļas tirdzniecības vidi un nodrošina tirdzniecības apjoma ar Ukrainu samērīgu un kontrolētu pieaugumu. Tas ir saskaņā ar brīvas un godīgas tirdzniecības mērķi, kas minēts Līguma par Eiropas Savienību 3. panta 5. punktā, kā arī ar Līguma par Eiropas Savienības darbību (LESD) 206. pantā noteikto mērķi par pasaules tirdzniecības harmonisku attīstību.

               •Atbilstība pārējiem Savienības politikas virzieniem

                  Iepriekš minētie mērķi atbilst kopējai lauksaimniecības politikai un jo īpaši tās mērķiem, kas noteikti LESD 39. pantā un ietver tirgus stabilizāciju.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Līguma par Eiropas Savienības darbību (LESD) 207. pants saistībā ar 218. panta 4. punktu.

               •Subsidiaritāte (neekskluzīvas kompetences gadījumā)

                  Saskaņā ar LES 5. panta 3. punktu subsidiaritātes principu nepiemēro jomās, kuras ir ekskluzīvā ES kompetencē. Kopējā tirdzniecības politika ir viena no jomām, kurās Savienībai ir ekskluzīva kompetence saskaņā ar LESD 3. pantu. Šī politika ietver sarunas par tirdzniecības nolīgumiem saskaņā ar, inter alia, LESD 207. pantu.

                  •
                        Proporcionalitāte

                  Šis priekšlikums atbilst proporcionalitātes principam. Tarifa likmju un tarifa kvotas koncesiju grozījumi asociācijas nolīgumā attiecībā uz mājputnu gaļu un mājputnu gaļas izstrādājumiem ir vienīgais veids, kā panākt iepriekš minētās problēmas risinājumu un tādējādi sasniegt šā priekšlikuma mērķi.

               •Juridiskā instrumenta izvēle

                  Eiropas Savienības Padomes lēmums.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaudes

                  Neattiecas.

               •Apspriešanās ar ieinteresētajām personām

                  Komisija ir saņēmusi informāciju no dažādām ieinteresētajām personām, jo īpaši no Eiropas mājputnu gaļas nozares, par to bažām saistībā ar šā jaunā veida mājputnu gabala, kas sastāv galvenokārt no mājputnu krūtiņas, importu Savienībā no Ukrainas. Komisija ir cieši uzraudzījusi mājputnu gaļas importu no Ukrainas un rūpīgi izanalizējusi ieinteresēto personu apgalvojumus par šo konkrēto jautājumu.

               •Ekspertu atzinumu pieprasīšana un izmantošana

                  Komisija ir sazinājusies ar dažādām ieinteresētajām personām, kuras ir paudušas savu viedokli par konkrētām problēmām ar piekļuvi tirgum saistībā ar mājputnu gaļas beznodokļa importu no Ukrainas.

               •Ietekmes novērtējums

                  Šo priekšlikumu nepamato ietekmes novērtējums.

                  Kā paskaidrots sadaļā “Priekšlikuma pamatojums un mērķi”, jaunā gabalu veida beznodokļa importa apjoms strauji pieaug. Tā kā šādam importam nepiemēro kvantitatīvus ierobežojumus, tas, ja tirdzniecības režīms netiek mainīts, var apdraudēt aizsardzību, kas tarifa kvotu veidā saskaņā ar asociācijas nolīgumu noteikta mājputnu krūtiņām, un tādējādi izjaukt trauslo līdzsvaru ES mājputnu gaļas tirgū. Tāpēc steidzami ir jārod risinājums šai situācijai. Komisija ir saņēmusi vairākus rakstiskus jautājumus no Eiropas Parlamenta deputātiem un Eiropas mājputnu gaļas nozares, kuros lūgts rīkoties, lai rastu risinājumu.

                  Tarifa pozīcijām KN 0207 13 70 un 0207 14 70 atbilstīga importa Savienībā vērtība pēdējos pilnajos kalendārajos gados, proti, 2016. un 2017. gadā, kopā sasniedza 43,9 miljonus EUR. Tas atbilst 23,9 % no kopējā mājputnu gaļas importa no Ukrainas Eiropas Savienībā 2016. un 2017. gadā un 1,1 % no kopējā mājputnu gaļas importa no visām trešām valstīm Eiropas Savienībā šajos divos kalendārajos gados. 2018. gadā importa vērtība sasniedza 91,4 miljonus EUR.

                  Ar šo priekšlikumu pašreizējo beznodokļa importu atbilstīgi tarifa pozīcijām ar KN kodiem 0207 13 70 un 0207 14 70 “citādi gabali, svaigi vai saldēti” konsolidēs esošajā tarifa kvotā mājputnu importam no Ukrainas un atjaunos vislielākās labvēlības tarifu šīm divām tarifa pozīcijām. Tas nozīmē, ka asociācijas nolīgums stabilizēs esošo mājputnu gaļas importu ES no Ukrainas un ka netiks radīta turpmāka ietekme uz divpusējo tirdzniecību.

               •Normatīvā atbilstība un vienkāršošana

                  Neattiecas.

               •Pamattiesības

                  Priekšlikumam nebūs ietekmes uz pamattiesību aizsardzību.

               4.IETEKME UZ BUDŽETU

                  Priekšlikums neietekmēs ES budžetu neiekasētu muitas nodokļu veidā.

               5.CITI ELEMENTI

               •Īstenošanas plāni un uzraudzīšanas, izvērtēšanas un ziņošanas kārtība

                  Komisija arī turpmāk cieši uzraudzīs mājputnu gaļas importu no trešām valstīm.

               2019/0132 (NLE)

               Priekšlikums

               PADOMES LĒMUMS

               par to, lai noslēgtu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 3. punktu un 207. panta 4. punkta pirmo daļu saistībā ar tā 218. panta 6. punkta a) apakšpunkta v) punktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu,

               tā kā:

               (1)Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses
                  1
                (“asociācijas nolīgums”), stājās spēkā 2017. gada 1. septembrī.

               (2)Jauna veida mājputnu gabals sastāv no parastās krūtiņas, kam ir klāt spārnu pleca kauli (humerus), un pēc pavisam nelielas Savienībā veiktas pārveidošanas to Savienībā var pārdot kā mājputnu krūtiņu. Tādēļ neierobežots šo gabalu imports, kas no Ukrainas 2018. gadā sasniedza 55 500 tonnas, var apdraudēt nosacījumus, saskaņā ar kuriem Savienībā atbilstīgi asociācijas nolīgumam var importēt parastās mājputnu krūtiņas, jo īpaši kvantitatīvos ierobežojumus tarifa kvotu veidā.

               (3)Padome 2018. gada 20. decembrī pilnvaroja Komisiju sākt sarunas ar Ukrainu, lai rastu risinājumu, grozot asociācijas nolīgumā paredzētās tirdzniecības preferences attiecībā uz mājputnu gaļu un mājputnu gaļas izstrādājumiem. 2019. gada 19. martā sarunas tika sekmīgi pabeigtas.

               (4)Saskaņā ar Padomes Lēmumu (ES) 2019/...
                  2
                Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas asociācijas nolīgumā, parakstīja [datums], ņemot vērā tā noslēgšanu vēlāk.

               (5)Nolīgums būtu jāapstiprina Savienības vārdā,

               IR PIEŅĒMUSI ŠO LĒMUMU.

               1. pants

               Ar šo Savienības vārdā tiek apstiprināts Nolīgums vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas asociācijas nolīgumā
                  3
               .

               2. pants

               Padomes priekšsēdētājs ieceļ personu, kura ir pilnvarota Eiropas Savienības vārdā nodot apstiprināšanas instrumentu nolīguma depozitāram, lai paustu Eiropas Savienības piekrišanu uzņemties nolīguma saistības.

               3. pants

               Šis lēmums stājas spēkā tā pieņemšanas dienā
                  4
               .

               Briselē,

                     Padomes vārdā —

                     priekšsēdētājs

                     (1)

                        OV L 161, 29.5.2014., 3. lpp.

                     (2)

                        Padomes Lēmums (ES) 2019/... par to, lai Eiropas Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (OV L xxx, xx.xx.xxxx, x. lpp.).

                     (3)

                        Tā teksts ir publicēts [ievietot OV atsauci] kopā ar lēmumu par tā parakstīšanu.

                     (4)

                        Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.

    ---documentbreak---

               EIROPAS KOMISIJA
            Briselē, 12.6.2019
            COM(2019) 267 final
            PIELIKUMS
            dokumentam
            Priekšlikums Padomes lēmumam
            par to, lai noslēgtu Nolīgumu vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               Nolīgums vēstuļu apmaiņas veidā starp Eiropas Savienību un Ukrainu, ar ko groza tirdzniecības preferences attiecībā uz mājputnu gaļu un mājputnu gaļas izstrādājumiem, kas paredzētas Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses

               A. Eiropas Savienības vēstule

               Cienītā kundze / Godātais kungs!

               Man ir tas gods atsaukties uz Eiropas Savienības un Ukrainas (“Puses”) sarunām par tirdzniecības preferencēm attiecībā uz noteikta veida mājputnu gaļu un mājputnu gaļas izstrādājumiem, kuras tika pabeigtas 2019. gada 19. martā.

               Šajās sarunās tika panākta vienošanās, ka:

               (1)Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), IV sadaļas 1. nodaļas I pielikuma A daļas A papildinājumā ierakstu “Mājputnu gaļa un mājputnu gaļas izstrādājumi” aizstāj ar šādu:

                        Mājputnu gaļa un mājputnu gaļas izstrādājumi

                        0207.11. (30-90)

                        0207.12. (10-90)

                        0207.13. (10-20-30-50-60-70-99)*

                        0207.14. (10-20-30-50-60-70-99)*

                        0207.24. (10-90)

                        0207.25. (10-90)

                        0207.26. (10-20-30-50-60-70-80-99)

                        0207.27. (10-20-30-50-60-70-80-99)

                        0207.32. (15-19-51-59-90)

                        0207.33. (11-19-59-90)

                        0207.35. (11-15-21-23-25-31-41-51-53-61-63-71-79-99)

                        0207.36. (11-15-21-23-31-41-51-53-61-63-79-90)

                        0210.99. (39)

                        1602.31. (11-19-30-90)

                        1602.32. (11-19-30-90)

                        1602.39. (21)

                        50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā

                        + 20 000 tonnas/gadā, neto svars (tikai KN kodam 0207.12.(10-90))

               *
                     Skaidrības labad tarifa pozīcijām 0207 13 70 un 0207 14 70, kas norādītas ES tarifu sarakstos nolīguma IV sadaļas 1. nodaļas I pielikuma A daļā, piemēro trešajā slejā “Daudzums” norādīto tarifa kvotu.

               (2)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars, 2020. gadā un 2021. gadā” attiecībā uz šādām KN 2008 tarifa pozīcijām:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” attiecībā uz KN 2008 tarifa pozīciju 0207 12 (10-90) tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā +20 000 tonnas/gadā, neto svars”.

               (4)Attiecībā uz to kalendāro gadu, kurā šis nolīgums stājas spēkā, papildu daudzumu, kas par atlikušo gada daļu pieskaitāms nolīgumā noteiktajai pašreizējai mājputnu gaļas un mājputnu gaļas izstrādājumu kvotai, aprēķina proporcionāli no 50 000 tonnām.

               (5)Importam, kas pārsniedz 1. punktā minēto kopējo tarifa kvotu mājputnu gaļai un mājputnu gaļas izstrādājumiem, piemēro nolīguma IV sadaļas 1. nodaļas I pielikuma A daļā ES tarifu sarakstos tarifa pozīcijām 0207 13 70 un 0207 14 70 noteikto vislielākās labvēlības tarifu — 100,8 EUR/100 kg neto svara.

               Šis nolīgums stājas spēkā tā mēneša pirmajā dienā, kas iestājas pēc dienas, kad depozitārs saņēmis pēdējo apstiprināšanas vai ratifikācijas instrumentu, ar kuru apmainījušās Puses.

               Šo nolīgumu piemēro provizoriski no tā mēneša pirmās dienas, kas iestājas pēc dienas, kad depozitārs saņēmis:

               –Savienības paziņojumu par šim nolūkam nepieciešamo procedūru izpildi un

               –Ukrainas paziņojumu par ratifikācijas pabeigšanu saskaņā ar tās procedūrām un piemērojamiem tiesību aktiem,

               izvēloties vēlāko.

               Būšu pateicīgs, ja apstiprināsiet, ka Ukrainas valdība piekrīt iepriekš minētajam.

               Cienītā kundze / Godātais kungs, lūdzu, pieņemiet manus visdziļākās cieņas apliecinājumus.

               Briselē,

               Eiropas Savienības vārdā —

               B. Ukrainas vēstule

               Cienītā kundze / Godātais kungs!

               Man ir gods apliecināt, ka ir saņemta Jūsu [ievietot vēstules datumu] vēstule, kuras teksts ir šāds:

               “Man ir tas gods atsaukties uz Eiropas Savienības un Ukrainas (“Puses”) sarunām par tirdzniecības preferencēm attiecībā uz noteikta veida mājputnu gaļu un mājputnu gaļas izstrādājumiem, kuras tika pabeigtas 2019. gada 19. martā.

               Šajās sarunās tika panākta vienošanās, ka:

               (1)Asociācijas nolīguma starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (“nolīgums”), IV sadaļas 1. nodaļas I pielikuma A daļas A papildinājumā ierakstu “Mājputnu gaļa un mājputnu gaļas izstrādājumi” aizstāj ar šādu:

                        Mājputnu gaļa un mājputnu gaļas izstrādājumi

                        0207.11. (30-90)

                        0207.12. (10-90)

                        0207.13. (10-20-30-50-60-70-99)*

                        0207.14. (10-20-30-50-60-70-99)*

                        0207.24. (10-90)

                        0207.25. (10-90)

                        0207.26. (10-20-30-50-60-70-80-99)

                        0207.27. (10-20-30-50-60-70-80-99)

                        0207.32. (15-19-51-59-90)

                        0207.33. (11-19-59-90)

                        0207.35. (11-15-21-23-25-31-41-51-53-61-63-71-79-99)

                        0207.36. (11-15-21-23-31-41-51-53-61-63-79-90)

                        0210.99. (39)

                        1602.31. (11-19-30-90)

                        1602.32. (11-19-30-90)

                        1602.39. (21)

                        50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā

                        + 20 000 tonnas/gadā, neto svars (tikai KN kodam 0207.12.(10-90))

               *
                     Skaidrības labad tarifa pozīcijām 0207 13 70 un 0207 14 70, kas norādītas ES tarifu sarakstos nolīguma IV sadaļas 1. nodaļas I pielikuma A daļā, piemēro trešajā slejā “Daudzums” norādīto tarifa kvotu.

               (2)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars, 2020. gadā un 2021. gadā” attiecībā uz šādām KN 2008 tarifa pozīcijām:

               0207 11 (30-90)

               0207 13 (10-20-30-50-60-70-99)

               0207 14 (10-20-30-50-60-70-99)

               0207 24 (10-90)

               0207 25 (10-90)

               0207 26 (10-20-30-50-60-70-80-99)

               0207 27 (10-20-30-50-60-70-80-99)

               0207 32 (15-19-51-59-90)

               0207 33 (11-19-59-90)

               0207 35 (11-15-21-23-25-31-41-51-53-61-63-71-79-99)

               0207 36 (11-15-21-23-31-41-51-53-61-63-79-90)

               0210 99 (39)

               1602 31 (11-19-30-90)

               1602 32 (11-19-30-90)

               1602 39 (21)

               (3)Nolīguma IV sadaļas 1. nodaļas I pielikuma A daļā ES tarifu sarakstos ceturtajā slejā “Posmu kategorija” attiecībā uz KN 2008 tarifa pozīciju 0207 12 (10-90) tekstu aizstāj ar šādu: “50 000 tonnas/gadā, neto svars + 18 400 tonnas/gadā, neto svars, ar pakāpenisku palielinājumu par 800 tonnām/gadā, neto svars 2020. gadā un 2021. gadā +20 000 tonnas/gadā, neto svars”.

               (4)Attiecībā uz to kalendāro gadu, kurā šis nolīgums stājas spēkā, papildu daudzumu, kas par atlikušo gada daļu pieskaitāms nolīgumā noteiktajai pašreizējai mājputnu gaļas un mājputnu gaļas izstrādājumu kvotai, aprēķina proporcionāli no 50 000 tonnām.

               (5)Importam, kas pārsniedz 1. punktā minēto kopējo tarifa kvotu mājputnu gaļai un mājputnu gaļas izstrādājumiem, piemēro nolīguma IV sadaļas 1. nodaļas I pielikuma A daļā ES tarifu sarakstos tarifa pozīcijām 0207 13 70 un 0207 14 70 noteikto vislielākās labvēlības tarifu — 100,8 EUR/100 kg neto svara.

               Šis nolīgums stājas spēkā tā mēneša pirmajā dienā, kas iestājas pēc dienas, kad depozitārs saņēmis pēdējo apstiprināšanas vai ratifikācijas instrumentu, ar kuru apmainījušās Puses.

               Šo nolīgumu piemēro provizoriski no tā mēneša pirmās dienas, kas iestājas pēc dienas, kad depozitārs saņēmis:

               –Savienības paziņojumu par šim nolūkam nepieciešamo procedūru izpildi un

               –Ukrainas paziņojumu par ratifikācijas pabeigšanu saskaņā ar tās procedūrām un piemērojamiem tiesību aktiem,

               izvēloties vēlāko.”

               Man ir tas gods apstiprināt, ka Ukrainas valdība piekrīt šīs vēstules saturam.

               Cienītā kundze / Godātais kungs, lūdzu, pieņemiet manus visdziļākās cieņas apliecinājumus.

               Kijevā,

               Ukrainas valdības vārdā —